Parkstasie-skietery: Polisie op soek na 12 verdagtes | Maroela Media
Foto: Yusuf Abramjee op Twitter.
Foto's van die verdagtes volg onderaan die berig. Die polisie is op soek na 'n groep van ongeveer 12 verdagtes wat Dinsdagoggend 'n polisiekonstabel by Parkstasie in Gauteng doodgeskiet het toe hy op 'n beweerde rooftog by die stasie reageer het.
Maroela Media het vroeër berig die beampte is omstreeks 05:00 in Noordstraat doodgeskiet.
"Die beampte, in sy laat 20's, is 'n paar keer in die bors geskiet en is op die toneel dood verklaar," het maj. Mack Mngomezulu, woordvoerder van die polisie, gesê.
Polisiebeamptes van die beskermingsdiens is glo deur 'n veiligheidswag ontbied in verband met 'n groep mans wat glo 'n gewapende roof wou uitvoer. "Toe die beamptes by die toneel opdaag, het hulle die verdagtes teëgekom wat wou vlug," het Mngomezulu bygevoeg. "Van die verdagtes het met 'n Corsa-bakkie van die toneel gevlug en ander het te voet gevlug."
Die polisie het hulle agternagesit en die verdagtes het verskeie skote op die beamptes gevuur. "Een van die beamptes is getref en sy dienspistool is gesteel."
Die polisie is nog steeds op soek na die verdagtes. Die polisie doen ook 'n beroep op die gemeenskap indien enigiemand inligting het wat die polisie in hul ondersoek kan help. Inligting kan aan 086 001 0111 gestuur word of by Prime Media se misdaadlyn 32211 aangemeld word.
Lees alle vorige berigte oor Parkstasie op Maroela Media.
Een van die Parkstasie-verdagtes (Maart 2015) Foto: Yusuf Abramjee op Twitter.
#WANTED for killing a policeman at Park Station today. #Tipoffs @CrimeLineZA SMS 32211 @SAPoliceService RT pic.twitter.com/gsEyA33p6z
— Yusuf Abramjee (@Abramjee) March 24, 2015
foto's Gauteng Johannesburg Parkstasie SAPD
Uitspraak voorbehou in Aurora-saak
1 lyk soos my tuiningenieur- hy ook swart en dra blou klere. Motief was seker v Riebeeck en apartheid se skuld?